**SIMFONIČNI JAZZ IN GEORGE GERSHWIN**



Med **glasbenimi ustvarjalci jazz glasbe** posebno mesto pripada skladatelju **Georgu Gershwinu** (1898 – 1937), ki je svetova tako imenovane zabavne in resne glasbe povezal skupaj. Zrasel je v družini priseljenih Židov v New Yorku, kjer se je srečal z jazz glasbo, ki je odločilno vplivala na njegov slog pisanja. Kot **pianist** je nastopal po raznih kavarnah in dvoranah ter kmalu postal znan glasbenik. Iz Amerike je odšel na študijsko potovanje v Pariz, kjer je leta **1929** napisal znano **simfonično jazz** skladbo **Amerikanec v Parizu**.

Kmalu po vrnitvi v Ameriko je napisal svojo prvo **opero**, v katero je vključil črnsko ljudsko glasbo. Tako je nastala opera **Porgy in Bess**, ki govori o črnskem življenju hromega **Porgya** in lepe, lahkožive **Bess**. Potem, ko nasilni **Grown**, njen dotedanji ljubimec, v prepiru ubije nekega ribiča, Bess pobegne od njega in išče zaščito pri Porgyu. Oba se zaljubita.

Pesmi iz opere so kmalu postale **zelo znane**. Po zaslugi igralskih in pevskih črnskih skupin so melodije obšle svet. Leta 1959 so po operi posneli tudi film.

Kot uspešen glasbenik se je **George** **Gershwin** naselil v Hollywoodu in pisal **filmsko glasbo** ter **muzikle**. Vendar ni več dolgo živel, saj je v Los Angelesu star komaj 39 let med igranjem svoje znane skladbe **Rhapsody in blue** nenadoma padel v nezavest. Kljub temu se mu je uspelo zbrati in je skladbo odigral do konca, vendar je zaradi tumorja na možganih čez pol leta umrl.

Zapis v zvezek

GEORGE GERSHWIN

Bil je ameriški skladatelj, ki je združil elemente klasične in jazzovske glasbe. To imenujemo **simfonični jazz.**

Najbolj znana dela: Amerikanec v Parizu, Rapsodija v modrem, opera Porgy in Bess.